Agnano

Agnano (italiensk Lago Di Agnano) var en sirkelformet innsjø, 7 km vest for Napoli i Italia. Den ble trolig først dannet i middelalderen, siden den ikke er nevnt av forfattere fra antikken. Agnano ble tømt for vann i 1870. Innsjøen lå i krateret til en utdødd vulkan med en omkrets på 6 km. På sørsiden ligger Stufe di San Germano med naturlige svovelbad og like ved ligger Grotta del Cane.

Kategori:Innsjøer i Italia
Kategori:Tidligere innsjøer